ఆర్థిక మంత్రిత్వ శాఖ
ఆదాయపు పన్ను శాఖ పన్ను చెల్లింపుదారుల లావాదేవీలు సులభంగా జరిగేలా తగిన చర్యలు తీసుకుంటూ,అదే సమయంలో పన్ను చెల్లింపుదారులు స్వచ్చందంగా పన్నులు చెల్లించడాన్ని ప్రోత్సహిస్తోంది- మిటాలి మధుస్మిత, ఆదాయపు పన్ను శాఖ ప్రిన్సిపల్ చీఫ్ కమిషనర్
ఆదాయపు పన్ను శాఖ పన్ను చెల్లింపుదారుల లావాదేవీలు సులభంగా జరిగేలా తగిన చర్యలు తీసుకుంటూ, అదే సమయంలో, పన్ను చెల్లింపుదారులు స్వచ్చందంగా పన్నులు చెల్లించడాన్ని ప్రోత్సహిస్తోంది. ఈ అంశాల దిశగా, ఆదాయపు పన్ను శాఖ ఇన్కమ్ టాక్స్ రిటర్న్ ఫారాలను సరళంగా తయారుచేసింది, మరియు ఆ రిటర్న్ ఫారాలను పన్ను చెల్లింపుదారులు సులభంగా ఆన్లైన్ లో సమర్పించవచ్చని శ్రీమతి మిటాలి మధుస్మిత, ఆదాయపు పన్ను శాఖ ప్రిన్సిపల్ చీఫ్ కమిషనర్ తెలిపారు. ఆదాయపు పన్ను శాఖ పన్ను చెల్లింపుదారులపై ఉంచిన నమ్మకంతో, రిటర్న్స్ సమర్పించు సమయంలో, వారు క్లెయిమ్ చేసిన తగ్గింపులు మరియు మినహాయింపులకు సంబంధించిన రుజువులు కానీ, పత్రాలు కానీ ఆన్లైన్లో సమర్పించనక్కరలేదు. అలా సమర్పించబడిన రిటర్న్స్ త్వరితగతిన ప్రాసెస్ చేయబడతాయి. పన్ను చెల్లింపుదారులకు రావాల్సిన రిఫండ్ ఏదైనా ఉంటే, దానిని వెంటనే స్వచ్చందంగా, పొందు పరచబడిన ఆయా బ్యాంక్ ఖాతాలకు జమ చేయబడుతుంది.
అదే సమయంలో, ఆదాయపు పన్ను శాఖ తమవద్ద దాఖలు చేయబడిన రిటర్న్స్ లో పన్ను చెల్లింపుదారులు క్లెయిమ్ చేసిన మినహాయింపులు, తగ్గింపుల యొక్క ఖచ్చితత్వాన్ని, వాటిని క్లెయిమ్ చేయడానికి పన్ను చెల్లింపుదారులకు కలిగిన అర్హతలను క్షుణ్ణంగా పరీక్షిస్తుంది. ఈ ప్రక్రియలో ఆంధ్రప్రదేశ్ మరియు తెలంగాణ రాష్ట్రాల్లోని ఎక్కువమంది జీతాలు పొందుతున్న పన్ను చెల్లింపుదారులు తమకు అర్హత లేని మరియు అసంబద్ధమైన మినహాయింపులు / తగ్గింపులు వారి రిటర్న్స్ లో కోరుతూ, వాటి ఆధారంగా చెల్లించిన పన్నులను తిరిగి రిఫండ్ తీసుకోవడానికి ప్రయత్నించినట్లు ఆదాయపుపన్ను |శాఖ కనుగొనడమైనది. "అసంబద్ధమైన రిఫండ్ క్లెయిమ్స్ చేసినవారిలో ప్రభుత్వ శాఖల్లో పనిచేసే ఉద్యోగులు, ప్రభుత్వరంగ సంస్థల్లో పనిచేసే ఉద్యోగులు, మరియు ప్రతిష్టాత్మక సాఫ్ట్వేర్ కంపెనీలలో పనిచేసే ఉద్యోగులు వున్నారు. ఈ ఉద్యోగుల్లో కొంతమంది ఆంధ్రప్రదేశ్ మరియు తెలంగాణ రాష్ట్రాలకు
అవతల వున్న కంపెనీలలో పనిచేస్తూ, వారి పాన్ నంబర్లు ఈ రాష్ట్రాలలో కలిగి ఉన్నట్లు గమనించడం జరిగింది. వీరిలో ఎక్కువమంది తమకు జీతం చెల్లించే యాజమాన్యం, ఆయా చెల్లింపు సమయాల్లో తగ్గించిన పన్నులో సుమారు డెబ్బై అయిదు శాతం నుండి తొంబై శాతం మేర రిఫండ్ క్లెయిమ్ చేశారు.
ఈ విషయాలపై క్షేత్ర స్థాయిలో జరిపిన విచారణలో తెలిసిన విషయాల ప్రకారం, జీతాలు తీసుకుంటున్న కొంతమంది సులభంగా మోసపోయే ఉద్యోగులు మధ్యవర్తుల మాటలకు ఆకర్షితులై, ఇటువంటి అసంబద్ధమైన క్లెయిమ్స్ చేయడం వలన వచ్చే పర్యవసానాలను గురించి కూడా ఆలోచన చేయకుండా, రిఫండ్ క్లెయిమ్స్ చేయడం అనే ప్రక్రియకు అలవాటు పడుతున్నట్లు గమనించడం జరిగింది. ఈమధ్య ఆదాయపుపన్ను శాఖ ఈ విధంగా సలహాలు ఇచ్చిన కొంతమంది మధ్యవర్తులు మరియు
సలహాదారులపై సర్వేలు చేసి ఈ లావాదేవీలకు సంబంధించిన కొంత కీలక సమాచారాన్ని కనుగొనడమైనది. వారు ఎక్కువ సంఖ్యలో అర్హతలేని మరియు అసంబద్ధమైన మినహాయింపులతో కూడిన రిటర్న్స్ వారి ఖాతాదారుల తరఫున దాఖలు చేసినట్లు, తద్వారా పెద్ద మొత్తంలో రేఫండ్స్ తీసుకున్నట్లు, ఈ ప్రక్రియలో వారు కొంత మొత్తాన్ని కమిషన్ రూపంలో తీసుకున్నట్లు కూడా అంగీకరించడమైనది. అటువంటి తప్పుడు మినహాయింపులు కోరిన పన్ను చెల్లింపుదార్ల పేర్లను వారు తమవద్ద కొన్ని పత్రాలలో నమోదు చేసినట్లు కనుగొనడమైనది. వాటిని స్వాధీనం చేసుకోవడం జరిగింది. కొంతమంది పన్ను చెల్లింపుదారులను ప్రశ్నించినప్పుడు తెలిసిన విషయాల ప్రకారం, వారు అర్హత లేని మినహాయింపులు కోరినట్లు, మరియు వారు తద్వారా రిఫండ్ పొందినట్లు అంగీకరించారు. ఈ విషయాలను గ్రహించిన ఎక్కువమంది ఉద్యోగులు సవరించబడిన రిటర్న్ ఇప్పటికే దాఖలు చేశారు. మరికొంతమంది ఆ ప్రక్రియలో వున్నారు. తదుపరి ఆయా పన్నుచెల్లింపుల విషయంలో సలహాదారులు, మధ్యవర్తుల పై చర్యలకు ఆదాయపుపన్ను శాఖ సిద్ధం. అవుతోంది.
ఆదాయపు పన్ను చట్టం, 1961 ప్రకారం ఆదాయ వివరాలను తప్పుగా సమర్పించినా, మరియు అర్హత లేని మినహాయింపులు/తగ్గింపులు వారి ఆదాయంనుండి కోరినా, తరువాతి పరిణామాలు చాల కఠినంగా ఉంటాయి. ఈ పరిణామాలలో పన్నెండు శాతం వడ్డీ, రెండు వందల శాతం పన్ను పెనాల్టీ రూపంలో వసూలు చేయడంతోబాటు, ప్రాసిక్యూషన్ చేసి రెండు సంవత్సరాల జైలు శిక్షను కూడా విధించే పర్యవసానాలు ఉంటాయి.
అయితే, ఈ ప్రక్రియలో తప్పుడు క్లెయిమ్స్ చేసి రిఫండ్ పొందిన పన్ను చెల్లింపుదారులు ఆదాయపు పన్ను చట్టం లోని సెక్షన్ 139  ప్రకారం మదింపు సంవత్సరాలు 2021-22, మరియు 2022-23 కు సవరించిన రిటర్న్స్ దాఖలు చేసి, 140 3 సెక్షన్ ప్రకారం పన్ను చెల్లించాలి. మదింపు సంవత్సరం 2023-24. కొరకు ఇప్పటికే రిటర్న్స్ సమర్పించినవారు 13M  సెక్షన్ ప్రకారం సవరించిన రిటర్న్స్ దాఖలు పరచవచ్చును.
పైన పేర్కొనబడ్డ విషయాల |తీవ్రత దృష్టా మదింపు సంవత్సరాలు;2023-24, 2022-23. 2021-22 కోసం దాఖలు చేసిన రిటర్న్స్ లోని అర్హతలేని తప్పుడు క్లెయిమ్స్ ను సరిచూసుకుని, పునఃపరిశీలన తరువాత, సవరించిన రిటర్న్స్ దాఖలు చేయాలని ఆంధ్రప్రదేశ్ మరియు తెలంగాణ రాష్ట్రాలలోని పన్ను చెల్లింపుదారులకు ఆదాయపుపన్ను శాఖ తరపున విజ్ఞప్తి చేస్తున్నాము.
ఈ ప్రక్రియలో ఏదేని సహాయం లేదా సందేహాల నివృత్తి కోసం స్థానిక ఆదాయపు పన్ను శాఖ కార్యాలయంలో వున్న ఆయకర్ సేవా కేంద్రాన్ని సంప్రదించవచ్చును. లేదా www.incometaxindia.gov.in వెబ్సైటు సంప్రదించవచ్చును. హెల్ప్ లైన్ నెంబర్ 18001030025/18004190025 కు సంప్రదించవచ్చును. సవరించబడింది రిటర్న్స్ ఎలా దాఖలు పరచాలి అనే విషయాన్ని యూట్యూబ్ లో అందుబాటులో ఉంచడం జరిగింది. దీనిని సహాయకారిగా వాడుకోవచ్చును.
https://www.youtube.com/watch?v=Vp3uNSULHtA